מיכאל גרוס (אמן)

מיכאל גרוס (1920 – 4 בנובמבר 2004) היה צייר ופסל ישראלי, חתן פרס ישראל. גרוס נולד ללאה וחיים בעיר טבריה, בן למשפחה בת שני ילדים מ"היישוב הישן", דור שישי בארץ ישראל. בגיל שנה עבר עם הוריו למשק בפאתי המושבה מגדל שעל שפת הכנרת, שם גדל. אביו היה מראשוני המתגייסים היהודים למשטרת המנדט הבריטי, ושימש כראש מחלקת החקירות בטבריה. בנעוריו היה חבר בתנועת "המחנות העולים". עלה לירושלים ב-1936 כשסבל ממלריה. בפרוץ המרד הערבי הגדול באותה שנה תקפו פורעים ערבים את משק הוריו, למרות קשריהם הטובים עם הכפריים הערבים ועם המוכ'תר של הכפר השכן, מג'דל, שדדו את העדר, עקרו את המטעים והעלו את הבית באש. עקב כך עברו הוריו לדירה שכורה בטבריה. דודו מצד אביו נרצח בהתקפה של פורעים על השכונה היהודית בטבריה. בשנים 1935–1940 למד גרוס בסמינר למורים "מזרחי" בירושלים. מורו הראשון לציור שם, היה הפסל זאב בן-צבי. לאחר סיום לימודיו עבר לחיפה ועבד כמורה כללי בבית הספר העממי א' שם. בהמשך שירת כנוטר במשטרת היישובים. השתתף במלחמת העצמאות. לאחרי קום המדינה לימד מתמטיקה ופיזיקה בבית חינוך תיכון בחיפה. לאחר מכן השלים שתי שנות לימוד באדריכלות בטכניון ולמד פיסול וציור בהדרכתם של הפסל משה ציפר, מנחם שמי ואמנים אחרים. בשנים 1951–1954 למד פיסול וציור באקול נסיונל סופרייר דה בוזאר בפריז. סמוך לשובו שובו ארצה הצטרף לכפר האמנים עין הוד. ב-1962 עבר לחיפה, אולם המשיך להחזיק סטודיו בעין הוד. עבודתו האמנותית שילבה טכניקות יצירה וחומרים שונים. לצד עיסוקיו באמנות שימש מורה לפיסול באקדמיה "בצלאל" (1957-1960) ובמכון לאמנות של סמינר "אורנים" (1960-1985). החל משנות החמישים, עם שובו ארצה מלימודי פיסול באקדמיה לאמנויות של פריז, פיתח מיכאל גרוס גישה אמנותית שעיקרה תמצות המציאות הנראית בעזרת משטחי צבע ספורים, תוך הבלעת הפרטים הטפלים מבחינתו. הוא ביקש להציג את התרשמותו מן המהותי שבקטע המציאות שאליו התייחס. בגישתו היה קרוב לאמן אחד שלמד איתו בפארז - אורי רייזמן. בשלהי שנות השישים ובשנות השבעים יצר ציורים מופשטים שהייתה להם זיקה למופשט האמריקאי (בייחוד ליצירתו של בארנט ניומן). אלא שהצורות הכאילו-מופשטות היו אצל גרוס קשורות תמיד למציאות, לביטוי תחושת מפגש עם איכויות של נוף. לא ארגון עצמאי של משטחים, לא פורמליזם, אלא דיאלוג סובייקטיבי עם הסביבה באמצעות האיכויות ההבעתיות של הצורה והחומר. "המטרה היא להעביר ביצירה תחושה אנושית מסוימת. המינימליזם אינו מטרה אלא התחלה. אמצעי להגיע לשיא של תמצות", אמר. כך בציור וכך גם בפיסול. גם הפיסול שלו בתחום הציבור, בטבע, נענה לאותו ציווי. הפסל שלו בגן סימון בוליבר בירושלים, למשל, מקיים דיאלוג נמשך עם הנוף הקרוב והרחוק שסביבו. אינטרפרטציה ייחודית זו של המינימליזם האמריקאי עושה את יצירתו לציון-דרך באמנות הישראלית. בשנות השמונים נוספו לציוריו רכיבים פיגורטיביים. הוא יצר אז סינתזה, שוב ייחודית, בין מופשט לפיגורציה. גרוס היה בין חברי קבוצת האמנים אקלים, שנוסד על ידי רחל שביט-בנטואיץ ואליהו גת לאחר מלחמת יום הכיפורים. יצירותיו של גרוס מוצגות באתרים ובתערוכות ברחבי הארץ ובעולם, בהם: מוזיאון ישראל, המוזיאון היהודי בניו יורק, מוזיאון תל אביב, קמפוס אוניברסיטת תל אביב, גן העצמאות בירושלים, מתחם הטכניון, בסיס חיל האוויר תל נוף, אוניברסיטת סאו פאולו בברזיל, מוזיאון גוגנהיים ומקומות רבים אחרים. תערוכות יחיד שלו מוצגות בקביעות משנת 1981 בגלריית דביר בתל אביב. בתאריך 11 בפברואר 2003, דאר ישראל הנפיק בול דאר שעליו הופיע ציור של מיכאל גרוס שהנציח את מתקפת הטרור של מחבלי אל - קאעידה על מגדלי התאומים בניו יורק שארעה ב 11 בספטמבר 2001. האמן יצחק גרנות עיצב את הבול. דאר ישראל מכר 768,020 של בול זה עד להפסקת המכירה. גרוס היה נשוי לאמנית אביבה דלסקי. מיכאל גרוס נפטר בגיל 84. אלמנתו, אביבה דלסקי-גרוס, תרמה למכללת אורנים יצירה מעזבונו וכן את אוסף השקופיות שבהן תיעד לאורך השנים את יצירותיו. לזכר יורדי הים, 1969 מתכת צבועה אוניברסיטת תל אביב כתר וגלימה, 1969 פלדה צבועה רח' פנקס מס' 30, תל אביב-יפו מלכה, 1969-70 מתכת צבועה אוסף מוזיאון ישראל תפילה לרכסים, 1974 קריית יובל, ירושלים פרק ראשון של עבודת קיר, 1977 מבנה עץ ובד אוסף מוזיאון ישראל אתר הנצחה, 1985 אבן אוניברסיטת תל אביב זעקה, תפילה, 1992 ברזל צבוע אוסף מוזיאון ישראל טריו, 1993 ברזל צבוע אוסף מוזיאון תל אביב לאמנות מראה תערוכה מעבודותיו של גרוס בגלריה דביר 2009 רישום אופייני לתמצות המציאות שיצר גרוס נר זיכרון, 1998 ברזל צבוע ובטון, גובה 600 ס"מ, תל נוף פסל סביבתי ללא שם ארבעה אבני בזלת גן הפסלים, בסיס חיל האוויר תל נוף, 1987–1997 פסל סביבתי ללא שם ארבעה אבני בזלת גן הפסלים, בסיס חיל האוויר תל נוף, 1987–1997 פסל סביבתי ללא שם ארבעה אבני בזלת גן הפסלים, בסיס חיל האוויר תל נוף, 1987–1997 פסל סביבתי ללא שם ארבעה אבני בזלת גן הפסלים, בסיס חיל האוויר תל נוף, 1987–1997 סמינר למורים, ירושלים 1936–1940 אדריכלות, הטכניון, חיפה 1943–1945 פיסול אצל משה ציפר בוזאר פאריס, 1951-1954, אצל מישל ז'מון 1954 - 1954 בית חינוך תיכון, חיפה 1957 - 1960 בצלאל, ירושלים 1960 - 1986 סמינר "אורנים" טבעון 1974 "מבנה בבטון לבן" גן סימון בוליבר, קריית היובל, ירושלים. 1980 "פינת זיכרון" עבודה סביבתי, קיבוץ מסילות. 1982 "לזכר יורדי הים" 1969, אוניברסיטת תל אביב. 1985 "אתר הנצחה" אוניברסיטת תל אביב. 1993 "טריו" - רחבת מוזיאון תל אביב לאמנות 1964 - פרס שטרוק, עיריית חיפה 1967 - פרס דיזנגוף, לאמנות הציור והפיסול עיריית תל אביב-יפו 1971 - מדליית זהב מטעם הביאנאלה של סאן פאולו, ברזיל 1977 - פרס סנדברג לאמנות, מוזיאון ישראל, ירושלים 1987 - פרס שר החינוך והתרבות לציור ופיסול תשמ"ז 1995 - פרס גמזו, מוזיאון תל אביב 2000 - פרס ישראל לציור ופיסול, תש"ס פריץ שיף, מיכאל גרוס: ציורים ופסלים, מוזיאון חיפה לאמנות, 1964. מארק שפס, יונה פישר, מיכאל גרוס: 1975-1977, מוזיאון תל אביב לאמנות, 1977. מרדכי עומר, מיכאל גרוס "נוכחות 1980-81", גלריה הלל, ירושלים, 1981. מיכאל גרוס, גלריה דביר אינטרטור, 1988. גבריאל תדמור, מיכאל גרוס - פסלים, ציורים, רישומים, הדפסים, מוזיאון חיפה לאמנות חדשה, 1989. מרדכי עומר, מיכאל גרוס, הגלריה האוניברסיטאית לאמנות ע"ש גניה שרייבר, בשיתוף עם מוזיאון תל אביב לאמנות, 1993. מיכאל גרוס: מפגש, גלריה דביר, 1995. יגאל צלמונה, מיכאל גרוס: עבודות מאוחרות, מוזיאון ישראל, ירושלים, 2002. מרדכי עומר, דיוקנאות, מוזיאון תל אביב לאמנות, 1996. גליה בר-אור, מבחר אמנות ישראלית מאוסף גבי ועמי בראון, משכן לאמנות עין חרוד, 2009. אליק מישורי, מ"אפקים חדשים" ל"רוח אחרת" אמנות ישראלית 1988-1948, למדא ספרי האוניברסיטה הפתוחה, 2019. מיכאל גרוס באוספי מוזיאון ישראל מיכאל גרוס, באתר מרכז המידע לאמנות ישראלית, מוזיאון ישראל מיכאל גרוס בארופיאנה מיכאל גרוס, באתר פרס ישראל מיכאל גרוס באתר גלריה דביר מרב יודילוביץ', נפטר מיכאל גרוס, חתן פרס ישראל לאמנות, באתר ynet, 4 בנובמבר 2004 דניאלה טלמור, גרוס מיכאל - על תערוכתו "עבודות אחרונות מהסטודיו" עוזי צור, עוצם עין אחת, גאומטריה אנושית, באתר הארץ, 13 בנובמבר 2009 על אתר ההנצחה לחללי אוניברסיטת תל אביב בתכנונו של גרוס, באתר 'חלון אחורי', 5/2010. רחל אנגל, מיכאל גרוס בגן הפסלים, מעריב, 13 באוקטובר 1970 אסף מיכאל גרוס באתר ספריית מכללת אורנים מיכאל גרוס, דף שער בספרייה הלאומית אתר התאחדות בולאי ישראל, קטלוג בולי ישראל